Diari Oficial de la Generalitat Valenciana


Sumari del DOGV 1542, del 15-05-1991 (1991/821106)

ORDRE de 9 d'abril de 1991, de la Conselleria d'Economia i Hisenda, per la qual s'acorda l'afectació a la Conselleria d'Agricultura i Pesca, de dues finques rústiques situades en el terme municipal d'Altura (Castelló), partida del Cucalón.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/09/(2)/dof/vci/html**

### Dades del document

Número de DOGV
:   1542

Data del DOGV
:   15-05-1991

Secció del DOGV
:   DISPOSICIONS GENERALS

Número del document
:   1991/821106


Data del document
:   09-04-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 9 d'abril de 1991, de la Conselleria d'Economia i Hisenda, per la qual acorda l'afectació a la Conselleria d'Agricultura i Pesca, de dues finques rústiques situades en el terme municipal d'Altura (Castelló), partida del Cucalón.  
El Conseller d'Agricultura i Pesca ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació de dues finques rústiques situades en el terme municipal d'Altura (Castelló), partida del Cucalón.  
Les finques esmentades estaran destinades a repoblació forestal.  
Per això i fent ús de les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,  
ORDENE:  
Article primer  
Que s'afecte a la Conselleria d?agricultura i Pesca les finques que a continuació es detallen:  
A. Rústica, heretat anomenada Cucalón, terme d'Altura, partida del Cucalón, partit judicial de Segorbe, en la qual es comprenen les heretats titulades Fuente de la Murta i la resta de la pròpiament anomenada Cucalón. Té una superfície de cent cinquanta-vuit hectàrees, vint-i-quatre àrees i dues centiàrees. Confronta: nord, terres de José Ignacio Artal Montesinos, Facundo Sebastián, Ambrosio Rubio, hereus de Manuel Marquès, camí d'Altura i barranc de Laza enmig i altres; sud, Silverio Sierras, resta de la finca Masía de Cucalón i Masía Abanillas; llevant, Francisco Marí i altres; i oest, resta de la finca Cucalón i camí d'Altura a Llíria. L'anomenada Fuente de la Murta, compresa en l'anterior, comprén actualment trenta-tres àrees i vint-i-quatre centiàrees. Confronta: a tots els vents amb Miguel Máñez Rubio, segons el registre, en conjunt: ponent, Vicente Aparicio i Forests d'Altura; nord, Rafael Rubio, Antonio Martínez i baixants de la partida anomenada la Rasmorosa, carrerada i barranc de la Murta; llevant, Matías Sebastián, Jaime Igual i corral del Pino; migdia, José Martín, Jaime Igual i vídua de Basilio Lázaro, de mal nom Piquitres; i en la realitat: ponent, terres de Vicente Aparicio i Forests d'Altura; nord, Miguel Máñez, carrerada i barranc de la Murta; llevant, Miguel Máñez i migdia, Miguel Máñez.  
B. Rústica, una extensió de terreny situada en el terme d'Altura, província de Castelló, partida Cucalón, que comprén dues-centes setanta-quatre hectàrees, setanta-cinc àrees de forest, cereals, oliveres, ametlers i pruneres. Confronta: al nord, forest de l'Ajuntament d'Altura; sud, masía d'Abanillas i forest de l'Ajuntament d'Altura; est, grup sindical de colonització número 16.859, camí d'Altura a Llíria, enmig, i terreny de Jacinto Sebastián; i a l?oest, terreny de la propietat de Manuel i María Desamparados Artal Castells i María Desamparados Castells Soriaensens, forest de l'Ajuntament d'Altura i. terres d'Antonio Porter i altres.  
Aquestes finques consten en l?Inventari General de Béns i Drets de la Generalitat Valenciana amb el número, A01/12/012/0002.  
Article segon  
Aquestes finques es destinaran a repoblació forestal.,  
Article tercer  
Les finques queden integrades en el domini públic de la Generalitat Valenciana i correspon a la Conselleria d?agricultura i Pesca l?exercici de les competències demanials sobre aquestes, inclosa l'administració i conservació.  
Article quart  
Que la Conselleria d?agricultura i Pesca designe un representant perquè concórrega amb el representant nomenat pel Director General del Tresor i Patrimoni, a l'acte d'afectació.  
València, 9 d'abril de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI